laion/Wikipedia-Exotic huggingface dataset:
יחסי אלג'יריה–סודאן

יחסי אלג'יריה–סודאן (בערבית: العلاقات الجزائرية السودانية, באנגלית: Algeria–Sudan relations) הם היחסים הדו-צדדיים בין הרפובליקה האלג'יראית הדמוקרטית העממית לבין הרפובליקה של סודאן. על אף ששתי המדינות היו בליבה של הלאומיות הערבית, אלג'יריה וסודאן שונות זו מזו בערכיהן. אלג'יריה נוטה להיות יותר חילונית, ואילו סודאן נוטה לכיוון האסלאמיזם, וקיימה בעבר קשרים עם מדינות שכנות דוגמת מצרים, צ'אד, אתיופיה, לוב ודרום סודאן. לפיכך, שתי המדינות לא שיתפו פעולה. עם זאת, לאורך השנים הורחבו היחסים בין המדינות. לאלג'יריה שגרירות בח'רטום ולסודאן שגרירות באלג'יר. עד פיצול סודן בשנת 2011 היו סודאן ואלג'יריה, בהתאמה, שתי המדינות הראשונה והשנייה בגודלן כמו גם המדינות הערביות בסדר זה; בשנת 2011 עקפה אלג'יריה את סודאן והפכה לגדולה ביותר. ערך מורחב – מלחמת האזרחים האלג'יראית סודאן הואשמה על ידי אלג'יריה בהתערבות במלחמת האזרחים במדינה שגרמה למותם של 200 אלף אלג'יראים. לצד סודאן, גם איראן, ערב הסעודית, לוב ומרוקו היו מעורבות במלחמה ותמכו באסלאמסטים במדינה. בתגובה, ממשלת אלג'יריה קראה לעצמאות חבל דארפור ודרום סודאן, שאכן השיגה עצמאות בשנת 2011. ערך מורחב – מלחמת האזרחים הסודאנית השנייה מאז סיום מלחמת האזרחים באלג'יריה, שתי המדינות שבו ליחסים תקינים, אולם אי האמון בין הצדדים נותר בעינו. עם זאת, אלג'יריה הציעה סיוע לסודאן במהלך מלחמת האזרחים במדינה. ערך מורחב – מלחמת האזרחים השנייה בלוב סודאן ואלג'יריה קראו לסיום המשבר בלוב במטרה לשמור על השלום והיציבות בעת המלחמות בלוב, שגובלת עם שתי המדינות. מדיה וקבצים בנושא יחסי אלג'יריה–סודאן בוויקישיתוף Revolutionary Sudan: Hasan Al-Turabi and the Islamist State, 1989-2000, Google Books Sudan Linked To Rebellion In Algeria, Chris Hedges, The New York Times, Dec. 24 1994 Algeria offers to help end Sudan's civil war, IOL, January 2 2001 Africa: Sudan and Algeria Agree On Bilateral Coordination On Peace and Stability in Libya, AllAfrica, 7 May 2017
Congratulations (שיר של קליף ריצ'רד)

Congratulations (בעברית: איחולים) הוא שיר שהקליט הזמר הבריטי קליף ריצ'רד. את השיר כתבו ביל מרטין ופיל קולטר. השיר ייצג את בריטניה באירוויזיון של שנת 1968 שנערך בלונדון. נורי פאראמור עיבד והפיק את השיר וניצח על הביצוע בתחרות. פאראמור היה המנהל המוזיקלי של תחרות האירוויזיון שנערכה ברויאל אלברט הול. פיל קולטר כתב במקור את השיר בשם "I Think I Love You", אבל לא היה מרוצה מהמילים ופנה לביל מרטין (השניים כתבו גם את הפזמון "Puppet on a String"), אשר שינה את השיר ל-"Congratulations". השיר הפך ללהיט בממלכה המאוחדת והגיע למקום ראשון במצעד הסינגלים. ביום התחרות הוא היה מועמד לנצח, כך שבעיתונות הבריטית נשאלה השאלה "מי יגיע למקום השני אחרי Congratulations?" במהלך ההצבעה הוביל השיר "Congratulations" עד ההצבעה הלפני האחרונה בה ספרד קיבלה מגרמניה שש נקודות, שקידם אותה לפני בריטניה. השיר הגיע למקום השני אחרי "La, la, la" שייצג את ספרד בהפרש של נקודה אחת בלבד. ביולי 1968 נכלל השיר במיני-אלבום "Congratulations: Cliff Sings 6 Songs For Europe" שיצא בקולומביה רקורדס. השיר המשיך להיות פופולרי ונבחר להוביל את התוכנית לציון חמישים שנה לאירוויזיון, שנקראה על שם השיר "Congratulations: 50 Years of the Eurovision Song Contest". כמו כן ריצ'רד ביצע את השיר בחגיגות היובל של יום הניצחון באירופה בשנת 1995, אף על פי שהשיר נכתב הרבה אחרי סיום מלחמת העולם השנייה. שירו של ג'ורג' האריסון "It's Johnny's Birthday" מאלבומו "All Things Must Pass" שיצא ב-1970 מבוסס על השיר. שיר היובל באירוויזיון Rice, Jo (1982). The Guinness Book of 500 Number One Hits (1st ed.). Enfield, Middlesex: Guinness Superlatives Ltd. p. 116. ISBN 0-85112-250-7. www.andtheconductoris.eu. "And the conductor is..." Andtheconductoris.eu. נבדק ב-28 בפברואר 2016. {{cite web}}: (עזרה) Nul Points...?!, BBC Television, 1992 Daragh Brophy, Did Franco steal the 1968 Eurovision from Cliff Richard and Phil Coulter?, TheJournal.ie (באנגלית) The Eurovision Song Contest - The Official History. O'Connor, John Kennedy. Carlton Books 2007 ISBN 978-1-84442-994-3 "Cliff Richard - Congratulations: Cliff Sings 6 Songs For Europe - Columbia - UK". 45cat. נבדק ב-28 בפברואר 2016. {{cite web}}: (עזרה) Joe (24 בנובמבר 2015). "It's Johnny's Birthday". The Beatles Bible. {{cite news}}: (עזרה)
Congratulations

המילה Congratulations היא איחול בשפה האנגלית. מקבילה ל"מזל טוב". האם התכוונתם ל... שיר היובל באירוויזיון (באנגלית: Congratulations: 50 Years of the Eurovision Song Contest), אירוע שנערך לכבוד יום השנה החמישים של תחרות הזמר האירופאית האירוויזיון. Congratulations (אלבום) – אלבום של להקת MGMT Congratulations (שיר של קליף ריצ'רד) – השיר שייצג את בריטניה בתחרות האירוויזיון של 1968 Congratulations (שיר של MGMT) – שיר של להקת MGMT מאלבומם Congratulations Congratulations (שיר של סילביה נייט) – השיר שייצג את איסלנד בתחרות האירוויזיון של 2006
איגוד תעשיית ההקלטות ההולנדי

איגוד תעשיית ההקלטות ההולנדי (בהולנדית: NVPI (Nederlandse Vereniging van Producenten en Importeurs van beeld - en geluidsdragers)) הוא האיגוד אשר מייצג את ענף הבידור בהולנד. ה-NVPI מייצג כמעט את כל חברות התקליטים ההולנדיות, וכך את חברות משחקי הווידאו וכדומה. ה-NVPI נוסד בשנת 1973, במטרה לייצג חברות תקליטים בהולנד. בשנת 1983, החל האיגוד לייצג משחקי וידאו. ה-NVPI מייצג כ-85% מחברות התקליטים, 80% מחברות סרטי הווידאו ו-50% מתוכניות הבידור בהולנד. ה-NVPI כלול בארגון הבינלאומי IFPI (הפדרציה הבינלאומית לתעשיית הפונוגרף), IVF (פדרציית הווידאו הבינלאומית) ו-ISFE (פדרציית התכנות האינטראקטיביות של אירופה). ה-NVPI מעניק תוארי פלטינה וזהב לאלבומי מוזיקה, אלבומי הופעה, אלבומי וידאו וכולי. הענקת התארים החלה כבר בשנת 1978: כולל גם אלבומי ג'אז ואלבומי מוזיקת עולם. איגוד תעשיית ההקלטות האמריקאי איגוד תעשיית ההקלטות הבריטי אתר האינטרנט הרשמי של NVPI "NVPI: English Information". NVPI. אורכב מ-המקור ב-2013-09-29. נבדק ב-2013-12-30. "Dutch Certification-award-levels" (Word) (בהולנדית). NVPI. "NVPI Reglement: Goud/Platina reglement (June 1, 2009)" (בהולנדית). NVPI. אורכב מ-המקור ב-2013-09-29. "NVPI Reglement: Goud/Platina reglement (July 1, 2014)" (בהולנדית). NVPI. אורכב מ-המקור ב-2014-12-31. נבדק ב-2014-11-28. "NVPI Reglement: Goud/Platina reglement (April 1, 2016)" (בהולנדית). NVPI. אורכב מ-המקור ב-2016-06-23. נבדק ב-2018-06-30. "NVPI Reglement: Goud/Platina reglement (January 1, 2018)" (PDF) (בהולנדית). NVPI. נבדק ב-2018-03-14. "NVPI Reglement: Goud/Platina reglement (October 1, 2015)" (בהולנדית). NVPI. אורכב מ-המקור ב-22 בפברואר 2016. נבדק ב-2016-07-21. {{cite web}}: (עזרה)
All My Love (Solo Tu)

All My Love (Solo Tu) (בעברית: כל אהבתי) הוא שיר שהוקלט באנגלית על ידי קליף ריצ'רד ויצא כסינגל בנובמבר 1967. השיר הוא גרסה אנגלית לשיר האיטלקי "Solo Tu" (רק אתה), שכתב פדריקו ארדויני והקליטה הזמרת אורייטה ברטי באפריל 1967. את הגרסה האנגלית של השיר כתב פיטר קלאנדר. הסינגל של ריצ'רד הגיע למקום השישי במצעד הסינגלים הבריטי, ולמקום השמיני באירלנד. עוד במצעדים הגיע השיר למקום השלישי בבלגיה (פלנדריה) וה-16 (ולוניה), למקום התשיעי באוסטרליה, החמישי בניו זילנד, ה-12 בהולנד, והשלישי בדרום אפריקה. האלבום "Cliff Richard" משנת 1965 יצא מחדש ב-1970 בשם "All My Love". גרסאות כיסוי לשיר הוקלטו על ידי דז או'קונור (1968) וסילה בלק (1997). "All My Love". SecondHandSongs.com. נבדק ב-21 באוקטובר 2017. {{cite web}}: (עזרה) OfficialCharts: Cliff Richard Singles Ultratop: Cliff Richard discography DutchCharts.nl: Cliff Richard - "All My Love" song page "SA Charts 1965 - 1989 (as presented by Springbok Radio / Radio Orion)". www.rock.co.za. נבדק ב-17 ביוני 2018. {{cite web}}: (עזרה)
אלבום רמיקס

אלבום רמיקס או אלבום רמיקסים (באנגלית: Remix album) הוא אלבום המכיל בעיקר רמיקסים או גרסאות אקוסטיות של שירים אשר נכללו בדרך כלל בתוך אלבום אולפן או מיני-אלבום במקור. לרוב, הרמיקסים נעשים על ידי די ג'יים ומפיקים מוזיקליים שונים. ישנם רמיקסים בהם משתתפים או מתארחים אמנים, פזמונאים וכדומה אשר לא השתתפו בשיר המקורי, כדוגמת השיר "Ain't It Funny" של הזמרת האמריקאית ג'ניפר לופז, אשר בגרסת הרמיקס "Ain't It Funny (Murder Remix)" שיצאה עבורו התארח הראפר ג'ה רול. Aerial Pandemonium Ballet של הארי נילסון, אשר יצא בשנת 1971, הוא אחד מאלבומי הרמיקסים הראשונים שיצאו, ויש האומרים כי הוא אלבום הרמיקסים הראשון בהיסטוריה. עם מרוצת השנים יצאו עשרות אלפי אלבומי רמיקסים, אשר כללו בתוכם רמיקסים לשירים מתוך אלבומים, מיני-אלבומים וכדומה. אלבום הרמיקסים הראשון אשר זכה להצלחה עולמית היה You Can Dance, של הזמרת מדונה, שיצא בשנת 1987. ערך מורחב – אלבומי הרמיקס הנמכרים ביותר בכל הזמנים נכון לשנת 2018, אלבום הרמיקס הנמכר ביותר בכל הזמנים הוא Blood on the Dance Floor: HIStory in the Mix של מייקל ג'קסון. אלבום הרמיקס הנשי הנמכר ביותר בכל הזמנים הוא You Can Dance של מדונה ואלבום הרמיקס הלטיני הנמכר ביותר בכל הזמנים הוא The Remixes של שאקירה. The Remixes באתר ספוטיפיי You Can Dance באתר ספוטיפיי Blood on the Dance Floor: HIStory in the Mix באתר ספוטיפיי JenniferLopezVEVO (2009-10-02), Jennifer Lopez - Ain't It Funny (Alt Version), נבדק ב-2018-02-27 "Jennifer Lopez's 9 Best Rap Collaborations". Billboard. נבדק ב-2018-02-27. Aerial Pandemonium Ballet - Harry Nilsson | Songs, Reviews, Credits | AllMusic, AllMusic You Can Dance « Today In Madonna History, todayinmadonnahistory.com (באנגלית)
בשורות טובות (סרט)

בשורות טובות (באנגלית: The Art of Waiting) הוא סרט דרמה קומית ישראלי משנת 2019, שביים ארז תדמור; התסריט נכתב על ידי תדמור בשיתוף עם רועי אסף שגם מככב בסרט לצד נלי תגר. הסרט הוקרן בבכורה ארצית בפסטיבל חיפה והיה מועמד לארבעה פרסי אופיר. לירן (רועי אסף) וטלי (נלי תגר) הם זוג צעיר המתקשה להביא ילד. לירן סובל מתנועתיות זרע נמוכה וטלי נאלצת לעבור טיפולי פוריות. הרצון בילד מציב בפניהם קשיים המעמידים את יחסיהם במבחן, וכל זה סביב הלחץ המשפחתי. הסרט הופק על ידי שמי שינפלד, אביב בן שלוש, משה אדרי, לאון אדרי, לירון אדרי, וחברות ההפקה סרטי יונייטד קינג וקאםבאק סרטים; הוא יצא בתמיכת קרן יהושע רבינוביץ לאמנויות תל אביב, קרן גשר לקולנוע רב תרבותי ומפעל הפיס. בשורות טובות, ברשת החברתית פייסבוק "בשורות טובות", במסד הנתונים הקולנועיים IMDb (באנגלית) "בשורות טובות", במסד הנתונים הקולנועיים KinoPoisk (ברוסית) "בשורות טובות", במיזם "אישים" לתיעוד היצירה הישראלית בשורות טובות, קדימון הסרט באתר יוטיוב (אורך: 1:55) ביקורות שמוליק דובדבני, "בשורות טובות": יישאר איתכם הרבה זמן אחרי שתצאו מהקולנוע, באתר ynet, 18 בנובמבר 2019 אור סיגולי, ‏איפה הילד? כשטיפולי הפוריות מפרקים כמעט הכל, באתר גלובס, 15 בנובמבר 2019 אבנר שביט‏, "בשורות טובות" הופך סיפור על טיפולי פוריות לפצצת רגש עוצמתית, באתר וואלה, 18 בנובמבר 2019 נירית אנדרמן, "בשורות טובות" חושף את הצחוק והכאב מאחורי האובססיה הלאומית לילודה, באתר הארץ, 15 באוקטובר 2019 ישי קיצ'לס, "בשורות טובות": סרט סימפטי ואינטילגנטי", באתר ישראל היום, 19 בנובמבר 2019 העולות והעולים לגמר - תחרות פרסי אופיר 2019, באתר האקדמיה הישראלית לקולנוע וטלוויזיה, ‏22 ביולי 2019 בשורות טובות, באתר פסטיבל חיפה, ‏ספטמבר 2019 (ארכיון)
שברולט סדרה AC אינטרנשיונל

שברולט סדרה AC אינטרנשיונל (באנגלית: Chevrolet Series AC International) היא מכונית אשר יוצרה ב-10 צורות גוף שונות, כולל מכונית משפחתית, מתוצרת חטיבת המכוניות שברולט בחברת ג'נרל מוטורס האמריקאית אשר יוצרה בשנת 1929 בארצות הברית, יפן, דרום אפריקה, ארגנטינה ובלגיה. יוצרו 847,053 יחידות. חלק מדגמי "שברולט סדרה AC אינטרנשיונל" יוצרו בסגנון Touring car (אנ'). מחיר היחידה בשנת 1929 בארצות הברית עמד על 525–725 דולר (בהתאם לדגם). בארצות הברית דגמי "שברולט סדרה AB נשיונל" יוצרו ב-5 מפעלים: במפעל "שברולט" "Oakland Assembly" (אנ') באוקלנד בקליפורניה, במפעל "North Tarrytown Assembly" (אנ') "Tarrytown, New York" (אנ') במחוז מחוז וסטצ'סטר, בניו יורק (מדינה), במפעל "Flint Truck Assembly" (אנ') בפלינט במישיגן, במפעל "Norwood Assembly" (אנ') ב"Norwood, Ohio" (אנ') באוהיו, ובמפעל "St. Louis Truck Assembly" (אנ') בסנט לואיס במיסורי. מנוע קדמי - אורכי. מנוע בנזין. סוג הנעה: הנעה אחורית. 1 מאייד סוג "Carter RJH08". קיבולת מכל דלק - 41.7 ליטר. יחס כוח / משקל - 38.17 כ"ס ל-1,000 ק"ג. סדאן - 4 דלתות, 4-5 מושבים. סדאן - 2 דלתות. רודסטר - 2 דלתות, 2 נוסעים. קבריולה - 4 דלתות, 4 נוסעים. קופה - 2 דלתות, 2 נוסעים. קופה - 2 דלתות, 2+2 נוסעים, "רומבל סיט" (אנ') (2 נוסעים מאחור, בספסל נשלף מתא המטען). טנדר (משאית קלה) - 2 דלתות. משאית קלה סדרה "LQ". "שברולט סדרה AC אינטרנשיונל", דגם קופה, 2 מושבים, שנת 1929 "שברולט סדרה AC אינטרנשיונל", 2 דלתות רודסטר "שברולט סדרה AC אינטרנשיונל" "שברולט סדרה AC אינטרנשיונל", דגם סדאן 4 דלתות (צולם ביפן) "שברולט סדרה AC אינטרנשיונל", 4 דלתות - קבריולה "שברולט סדרה AC אינטרנשיונל", דגם קופה, 2 מושבים, שנת 1929 "שברולט סדרה AC אינטרנשיונל", דגם "Phaeton", בתצורת 4 דלתות - קבריולה "שברולט סדרה "LQ" שנת 1929 - טנדר "שברולט סדרה "LQ" שנת 1929 - כבאית "שברולט סדרה "LQ" שנת 1929 - כבאית "שברולט סדרה "LQ" שנת 1929 - כבאית שברולט שברולט סדרה AA קפיטול מדיה וקבצים בנושא שברולט סדרה AC אינטרנשיונל בוויקישיתוף מדיה וקבצים בנושא טנדרים ומשאיות קלות בוויקישיתוף שברולט סדרה AC אינטרנשיונל, סרטון באתר יוטיוב שברולט סדרה AC אינטרנשיונל, בביצוע טנדר, סרטון באתר יוטיוב שברולט סדרה AC אינטרנשיונל auto.howstuffworks.com/1929-chevrolet-series-ac-international "שברולט סדרה AC אינטרנשיונל" hemmings.com/blog/article/the-international-project-1929-chevrolet-series-ac-international "שברולט סדרה AC אינטרנשיונל", סדאן, שנת 1929 carfolio.com/specifications/models "שברולט סדרה AC אינטרנשיונל" סדאן 4 דלתות - כולל תמונות vintagecarcollector.com/vehicles/664/1929-chevrolet-ac-series-deluxe-international
פרויקט תת-קרקעי 131

פרויקט תת-קרקעי 131 הוא מערכת מנהרות במחוז חוביי בסין שנבנתה בסוף שנות השישים ותחילת שנות השבעים כדי לשמש כמקלט גרעיני עבור מפקדת הפיקוד של צבא השחרור העממי הסיני במקרה של מלחמה גרעינית. המתקן מעולם לא הושלם או הושמש במלואו, והוא פתוח למבקרים כאטרקציה תיירותית. הפרויקט ממוקם בעיירה גָאו צְ'יָאו שבגזרת שְׂייֵן'אָן(אנ'), במחוז הוביי. מדובר על מיקום שנמצא כ-15 ק"מ מזרחית לאזור העירוני של שְׂייֵנִּינְג ו-80 ק"מ דרומית לווהאן. עם התגברות המתח בין סין לברית המועצות בשלהי שנות השישים, מנהיגי סין חשבו כי נכון לבנות מספר מתקנים תת-קרקעיים כדי להגן על האוכלוסייה הצבאית, כמו גם על גופי הפיקוד והבקרה שלה, במקרה של סכסוך גרעיני. הידוע ביותר מבין מתקנים אלה הוא העיר התחתית של בייג'ינג. ב־31 בינואר 1969 התקבלה החלטה להקים מטה פיקודי מחתרתי לצבא המדינה; שם הקוד "131" לפרויקט נובע מתאריך זה, 01-31. הרמטכ"ל במחלקת המטה הכללי של הצבא לשחרור העם, גנרל חְוָאנְג יוּנְג שֶׁנְג (黄永胜) עצמו היה אחראי על הבנייה. במסגרת הפרויקט הוקמה מערכת מנהרות עם חדרי ישיבות, משרדים למפקדים הבכירים (כולל המפקד הראשי, מאו דזה-טונג), מרכז תקשורת וכו'. מתחת לגבעות באזור הוקמו המנהרות ומעל פני השטח נבנו וילות עבור מאו דזה-טונג וסגנו. עם זאת, לאחר מותו של לין ביאו ומעצרו של חְוָאנְג יוּנְג שֶׁנְג בספטמבר 1971, הפרויקט נפסק, והוא מעולם לא הושלם. לא מאו ולא לין ביאו ביקרו באתר מעולם. על פי דיווחי מערכת המנהרות אורכה 456 מטרים, ועלותה מוערכת ב-130 מיליון יואן. בשנת 1981, אתר פרויקט 131 הועבר לידי הרשויות האזרחיות בעיר שְׂייֵנִּינְג, בה הוא נמצא. בית-יוקרה ומתקן כנסים הוקם מעל פני האדמה, בעוד מערכת המנהרות הפכה לאטרקציה תיירותית. נכון לקיץ 2008, החדרים התת-קרקעיים חשופים ברובם, מעוטרים בשלטים המתארים את השימוש המיועד לכל חדר, רהיט תקופתיים וכמה מפות העוסקות בהיסטוריה הצבאית של סין. יש גם כמה תערוכות (תגי מאו, פוסטרים וכו') בביתנים שעל פני השטח. בניגוד לביתנים והווילות, המנהרה עדיין נחשבת לפרויקט צבאי ולכן סגורה למבקרים שאינם סינים (נכון לאפריל 2009). קברו של חְוָאנְג יוּנְג שֶׁנְג נמצא גם הוא באתר. מדיה וקבצים בנושא פרויקט תת-קרקעי 131 בוויקישיתוף 神秘131工程:60年代修建的防核地下指挥部 [Mysterious Project 131: An underground nuclear command headquarters constructed in the 1960s]. xjqmx.gov.cn (בסינית פשוטה). אורכב מ-המקור ב-2011-05-21. נבדק ב-2019-09-19. The "Underground Project 131" museum handout. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרויקט תת-קרקעי 131".
ארמון הקרח

ארמון הקרח (באנגלית: Ice Palace) הוא סרט דרמה אמריקאי משנת 1960 בבימויו של וינסנט שרמן. ריצ'רד ברטון ורוברט ראיין משחקים בתפקידים הראשיים. התסריט מבוסס על הרומן "ארמון הקרח" של עדנה פרבר (1958). זה היה הרומן האחרון שלה והיא כתבה אותו לאחר ביקורים באלסקה והושפעה ממספר אישים המופיעים בו בשם אחר. אף על פי שלא היה זה מהטובים בספריה, הוא הפך לרב-מכר. פרבר הייתה מהתומכים הנלהבים לקבלת אלסקה כמדינה ה-49 של ארצות הברית ורבים מייחסים לספרה השפעה על קבלת ההחלטה בוושינגטון ב-1959. כמו בספריה ענק וסימארון היא מתארת אפוס של דורות של מתיישבים הבונים את הארץ ונתקלים בגזענות קשה. ב"ענק" הגזענות היא נגד היספנים, בסימארון נגד אינדיאנים וב"ארמון הקרח" נגד אסקימואים. למרות ההשקעה והשחקנים הבכירים, הסרט לא הצליח מסחרית ולא זכה בפרסים. זב קנדי (ריצ'רד ברטון) חוזר מאירופה לסיאטל בתום מלחמת העולם הראשונה. לפני המלחמה עבד במפעל גדול לשימורי דגים ובתו של המנהל, דורותי (מרתה הייר) התאהבה בו דבר שלא מצא חן בעיני אביה שאמר לזב כי מקומו במפעל נתפס על ידי עובד אחר. זב המאוכזב עולה על ספינה לאלסקה, שם הוא מוצא עבודה כדייג בסירת דייגים של ת'ור סטורם (רוברט ראיין). הם מתיישבים ובסוף עונת הדיג מביא אותו ת'ור לצריף שלו ליד בית המלון המנוהל על ידי אביה של ארוסתו, בריידי (קרולין ג'ונס). זב מציע לת'ור להקים בשותפות מפעל לשימורי דגים. בינתיים הוא מתאהב בבריידי והם מתנשקים. זב חוזר לסיאטל, מקבל הלוואה מהבנק, פוגש בדורותי ומבקש את ידה והם חוזרים לאלסקה ומתיישבים בעיירה ברנוף עם המשרת שלהם, לנג (ג'ורג' טאקיי). ת'ור מגלה את הקשר שהיה בן בריידי לזב וכועס מאוד. הוא עוזב את הצריף שלו ונוהג במזחלת כלבים לכפר אסקימואי מרוחק. ברדך הוא מתעלף מאפיסת כוחות, ניצל על ידי אסקימואי ומובל לכפר. שם הוא מתאהב בצעירה אסקימואית ונולד להם תינוק. האישה מתה בלידה ות'ור מחליט לחזור עם בנו המעורב כריסטיאן. לזב ודורותי נולדה בת בשם גרייס (שירלי נייט). היחסים בין בני הזוג מתערערים. דורותי רוצה לחזור לסיאטל וזב שקוע כולו בהקמת מפעלים ודריסת כל מי שעומד בדרכו. הוא בונה מלכודות לדגי סלמון וגורם לירידה בכמות הדגים. ת'ור וכל הדייגים יוצאים נגדו ומכנים אותו "הצאר זב". גרייס וכריס גדלים ביחד ומתאהבים למרות התנגדותו של זב הגזען. הם מחליטים להימלט לכפר האסקימואי ולחיות שם. דורותי נכנסת לחרדה ומתה. גרייס נכנסת להריון וכריסטיאן מחליט להעביר אותה לברנוף. בדרך, בתוך סופת שלגים, הם מותקפים על ידי דב שהורג את כריס. באותו רגע מגיעים למקום זב, בריידי ות'ור שהורג את הדב. גרייס מועברת לבית חולים שם יולדת בת, קריסטין (דיאן ביין) המהווה קשר דם בין זב לת'ור. ת'ור טס במטוס קל לסיאטל כדי להגיע לקונגרס בוושינגטון. המטוס נקלע לסופה שלגים ונאלץ לנחות המקום מבודד. בריידי מבקשת מזב שיטוס להציל אותו כי רק הוא מכיר טוב את השטח וכי הגיע הזמן שיעשה משהו למישהו אחר. לבסוף זב משתכנע, טס ומציל את ת'ור. לבסוף נואם ת'ור לפני הקונגרס שהחליט לצרף את אלסקה לארצות הברית ומזכיר בנאומו את יריבו המושבע זב שהציל אותו. "ארמון הקרח", במסד הנתונים הקולנועיים IMDb (באנגלית) "ארמון הקרח", באתר AllMovie (באנגלית) "ארמון הקרח", באתר Rotten Tomatoes (באנגלית) "ארמון הקרח", במסד הנתונים הקולנועיים KinoPoisk (ברוסית)
גאוסמין

גאוסמין היא תרכובת אורגנית בעלת טעם וארומה מובחנים המזכירים אדמה, המיוצרת על ידי חיידקים, אשר תורמת לריח החזק (פטריכור) המורגש באוויר לאחר גשם. מבחינה כימית, זהו כהל ביציקלי (המורכב משתי טבעות) בעל הנוסחה הכימית C12H22O. מיוונית γεω – "אדמה" ו- ὀσμή- "ריח". גאוסמין מופק על ידי חיידקי Streptomyces גראם-חיוביים ומיני ציאנובקטריה שונים ומשוחרר כאשר מיקרואורגניזמים אלו מתים. קהילות בהן אספקת המים תלויה במי פני שטח, עשויות לחוש לעיתים בטעמו במים, לאחר קריסה של אוכלוסיות בקטריות אלו המשחררות גאוסמין למאגרי מים מקומיים. תחת תנאים חומציים, מתפרק גאוסמין לחומרים חסרי ריח. ב-2006, התגלה אנזים ב-Streptomyces coelicolor האחראי לביוסינתזה של גאוסמין. אנזים יחיד, גאוסמין סינתאז, ממיר פרנסיל דיפוספטאז לגאוסמין בריאקציה בעלת שני שלבים. Streptomyces coelicolor הוא מין מייצג של קבוצת חיידקים החיים באדמה, להם מעגל חיים מורכב הכולל גדילה מיצליאלית ויצירת נבגים. מעבר ליצירת הגאוסמין הנדיף, חיידק זה מייצר מולקולות מורכבות אחרות בעלות פוטנציאל פרמקולוגי. האף האנושי רגיש ביותר לגאוסמין ומסוגל להבחין בו בריכוזים נמוכים עד כדי 5 ppt (חלקים פר טריליון). גאוסמין אחראי לריח הבוץ בדגי מים מתוקים למאכל כמו קרפיונים ושפמנונאים. גאוסמין מתפרק בתנאים חומציים; לכן, חומץ ורכיבים חומציים שונים משמשים במתכוני דגים, על מנת להיפטר מהטעם הבוצי. תרכובות טעם וריח כמו גאוסמין מובילות לטעם לא נעים במי השתייה, אשר משום כך נתפסים על ידי צרכנים כבעלי איכות ירודה. גאוסמין משפיע גם על דגי מים מלוחים, דוגמת הסלמון האטלנטי, אותם מגדלים במערכות זרימה חוזרת (רה-סירקולציה) בחקלאות ימית. מערכות אלו נסמכות על סינון ביולוגי, באמצעות תרביות של מיקרואורגניזמים אשר מטפלים בפסולת החנקנית (אמוניה) שמייצרים הדגים ומפרקים אותה לתרכובות פחות מזיקות (ניטריט וניטראט). עם זאת, גם חיידקים מייצרי-גאוסמין יכולים לגדול במערכות אלו ולכן לרוב יש להעביר את הדגים במערכת טיהור נוספת, שם הם אינם מואכלים, במטרה להסיר תרכובות בעלות טעם רע ולנקות את מערכת העיכול. פטריכור מדיה וקבצים בנושא גאוסמין בוויקישיתוף
ההצגה הגדולה בתבל

האם התכוונתם ל... ההצגה הגדולה בתבל (סרט) – סרט משנת 1952 בבימויו של ססיל ב. דה-מיל ההצגה הגדולה בתבל (ספר) – ספר מדע פופולרי מאת ריצ'רד דוקינס
יהושע בנג'יו

יהושע בנג'יו (באנגלית: Yoshua Bengio; נולד בשנת 1964) הוא פרופסור יהודי קנדי במחלקה למדעי המחשב באוניברסיטת מונטריאול, מחלוצי תחום הבינה המלאכותית וחתן פרס טיורינג לשנת 2018. יהושע בנג'יו, בן להורים יהודים ממרוקו שהיגרו לצרפת ומשם לקנדה באמצע שנות ה-70, סיים את התואר הראשון בהנדסת חשמל בהצטיינות בשנת 1986 באוניברסיטת מקגיל. את התואר השני על זיהוי דיבור בשיטות סטטיסטיות (1988) ואת התואר השלישי על רשתות נוירונים ומודלים מרקוביים ב-1991, באותה אוניברסיטה. את הפוסט-דוקטורט עשה בנג'יו ב-MIT ובמעבדות בל AT&T בשנים 1991–1993. בשנת 1993 הצטרף למחלקה למדעי המחשב באוניברסיטת מונטריאול כחוקר, ומונה לפרופסור חבר ב-1997 ולפרופ' מן המניין ב-2002. בהמשך הקים את Montreal Institute for Learning Algorithms (MILA) והוא משמש מנהלו המדעי. בשנת 2016 היה בין מקימי חברת הבינה המלאכותית ElementAI, שבסיסה במונטריאול. ב-2018, בהכרזה על זכייתו בפרס טיורינג (יחד עם עמיתיו פרופ' ג'פרי הינטון ופרופ' יאן לקון) כתבה ה-ACM, האגודה המעניקה את הפרס, כי בנג'יו ושני עמיתיו הם אבות המהפכה בתחום הלמידה העמוקה. על פי הודעת ה-ACM, הם זכו בפרס "על התרומה הקונספטואלית וההנדסית לפריצות הדרך שהפכו את רשתות הנוירונים העמוקות למרכיב חיוני בעולם המחשוב". בשנת 2018 פורסם כי בנג'יו הוא מדען מדעי המחשב המצוטט ביותר בעולם לאותה שנה ב-2022 הוענק לו פרס נסיך אסטוריאס. בשנת 2024 נכלל ברשימת טיים 100. למידת מכונה למידת ייצוג למידה עמוקה מסדי נתונים עתיים בינה מלאכותית מודלים הסתברותיים מודלים סטטיסטיים רשתות נוירונים ראייה ממוחשבת מדעי המידע עיבוד שפה טבעית בנג'יו פרסם שלושה ספרים ומעל 350 מאמרים, ועל שמו רשומים ארבעה פטנטים. בשנת 2018 היה בנג'יו החוקר המצוטט ביותר בתחום מדעי המחשב. I. J. Goodfellow, Y. Bengio, and A. Courville, Deep Learning. MIT Press, 2016. Y. Bengio, Learning deep architectures for AI. Now Publishers, 2009. Y. Bengio, Neural Networks for Speech and Sequence Recognition. London, UK : International Thompson Computer Press, 1996. מדיה וקבצים בנושא יהושע בנג'יו בוויקישיתוף אתר האינטרנט הרשמי של יהושע בנג'יו (בצרפתית) אתר האינטרנט הרשמי של יהושע בנג'יו (באנגלית) יהושע בנג'יו, באתר פרויקט הגנאלוגיה במתמטיקה יהושע בנג'יו, באתר dblp יהושע בנג'יו, באתר גוגל סקולר דף אישי באתר אוניברסיטת מונטריאול דף הבית MILA INNOVATION & SCIENCE, ‏juifsdici ‏ אתר הקהילה היהודית במונטריאול CV, ‏ MILA ‏ אוגוסט 2019 Machine Learning Veterans Launch Element AI, ‏Cision, ‏25 באוקטובר 2016 Fathers of the Deep Learning Revolution Receive ACM A.M. Turing Award, ‏ACM‏, 27 במרץ 2019 Citations per day for top researchers in 2018, www.iro.umontreal.ca "Princess of Asturias Awards 2022". ארכיון מ-15 ביוני 2022. נבדק ב-15 ביוני 2022. {{cite web}}: (עזרה) Yoshua Bengio: The 100 Most Influential People of 2024, TIME, ‏2024-04-17 (באנגלית) Yoshua bengio, ‏Google Patents‏ Yoshua bengio, ‏Re-Work‏